غار اغار— شعر دارمي عراقى
اغار عليك من كلبي والعيون لذلك اني حاير وين اشيلك.
وحقي من ما اجيلك اني معذور اخاف عليك مني وما اجيلك.
دخيلك ربي من الموت ما اصيح من زعلك صحت ربي دخيلك.
تتكلب علي بس ما ابدلك ابدلك بيش بس انت بديلك.
تتباهة بجمالك انت معذور على الاجيال بيك اتباهة جيلك.
عليل بحبك انه وحيل مرتاح لا كامو يسموني عليلك.
واذا مرات افكر اشتكي عليك اجيك اركاض من عندي اشتكيلك.
مو احلاهم انت بس دخت بيك همة الاحلى بس محد حلالي.
وحب من طرف واحد حبي وياك واكول للناس بس حبك مثالي.
ولحد الان بس انت اقتنع بيك ولحد الان بس انت على بالي.
اذا يحجون ما اسمع شيحجون واذا تسكت اسمعنك يا غالي.
شرجي وتخنك الرية واشم بيك واكول للرية يا معودة شمالي.
واذا تاكل بكلبي وما اخليك احس مقصر ومدري شجرالي.
عليك ابجي وعلي تضحك وازكيك واكول شكد حنين شكد بجالي.